# Carles III de Navarra

### De Viquipèdia

Carles III de Navarra el Noble ( Mantes, França 1361 - Olite, Navarra 1425 ), rei de Navarra i comte d'Evreux (1387-1425).

## [edita] Orígens familiars

Nascut prop de París el 1361 fou fill del rei Carles II de Navarra i Joana de França

## [edita] Núpcies i descendents

Es casà el 27 de maig de 1375 amb Elionor de Castella, filla d'Enric II de Castella i Joana Manuel. D'aquest matrioni nasqueren:

- la infanta Joana de Navarra (1386-1413), casada el 1402 amb Joan I de Foix
- la infanta Maria de Navarra (1388-1425)
- la infanta Margarida de Navarra (1390-v 1420)
- la infanta Blanca I de Navarra (1391-1441), reina de Navarra i casada el 1401 amb Martí II de Sicília i el 1419 amb Joan II d'Aragó
- la infanta Beatriu de Navarra (1392-1415), casada el 1406 amb Jaume II de Borbó
- la infanta Isabel de Navarra (1395-1435), casada el 1419 amb Joan IV d'Armanyac
- l'infant Carles de Navarra (1397-1402), príncep de Viana
- l'infant Lluís de Navarra (1402), príncep de Viana

Carles III tingué diversos fills il·legítims, fruit de la seva relació amb Maria Miguel de Esparza.

## [edita] Vida política

El seu casament amb Elionor de Castella el 1375 va posar fi als conflictes entre el Regne de Navarra i el Regne de Castella, creant una relació d'amistat que va perdurar en el temps.

En un context de crisi ecònomica i creixent aristocratització de la societat, Carles III va abordar una política en relació amb les possibilitats i recursos del seu regne. Així va intentar la distenció de relacions amb Castella, Aragó, França i Anglaterra així com va donar suport al Papat.

Va col·laborar amb Castella en les guerres contra el Regne de Granada i va propiciar el matrimoni de la seva filla Blanca amb Martí el Jove primer i posteriorment amb l'infant Joan d'Aragó, fill de Ferran d'Antequera.

Va crear el 1413 la Cort o tribunal suprem del regne.

L'abandó de l'expansionesme per part del seu pare va permetre personalitzar un procès d'allunyament de França i va navarritzà la dinastia Evreux. Pel tractat de París de 1404 es van solucionar les diferències amb Carles VI de França, renunciant als seus feus a Xampanya i Brie. Així mateix va nomenar navarresos pels principals llocs del govern.

El 1423 instituí el títol de Príncep de Viana pels hereus del tron navarrès, sent el primer el seu nét Carles de Viana.

Va destacar com un ferm impulsor de les arts, acabant la construcció de la catedral gòtica de Pamplona i els palaus reials de Tafalla i Olite, on va morir el 8 de setembre de 1425.

Fou enterrat a la catedral de Pamplona i de les seves dues úniques filles supervivents el succeí la seva filla gran Blanca, que regnà amb el nom de Blanca I de Navarra.

Precedit per: Carles II | Rei de Navarra 1387–1425 | Succeït per: Blanca I
Comte d'Evreux 1387–1425 | Succeït per: incorporació a la Corona francesa

Obtingut de "http://ca.wikipedia.org../../../c/a/r/Carles_III_de_Navarra_78a3.html"

Categoria: Reis de Navarra

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Euskara
- Français
- 日本語
- Nederlands
- Polski
- Svenska
- 中文